paragraph_text: Haramije (tur. haramî: razbojnik, odmetnik < arap. ḥarāmiyy: razbojnik, lupež), lako naoružani pješaci u Hrvatskoj. Osnovani su 1539. godine radi obrane od osmanskog prodora u Hrvatsku. Nakon uspostave Banske krajine postali su sastavni dio njezine obrane. Na čelu jedinice od 50 haramija bio je vojvoda ili harambaša. Haramijama su nazivani i neplaćeni pripadnici narodne vojske u Slavoniji koji su čuvali granicu prema Osmanskomu Carstvu. Haramije su raspušteni u 18. stoljeću ustrojavanjem graničarskih pukovnija.<ref>Nives Tomasović, „Posljednja večera“ u Hvaru - raskošna spomenica // Prilozi povijesti otoka Hvara, [https://hrcak.srce.hr/index.php?show=toc&id_broj=14686 sv. 13, br. 1, 2017.], str. 83.-95.,, podrubnica 25 na str. 92.-93., pristupljeno 2. siječnja 2021.